ഭര്ത്താവ് ഉപേക്ഷിച്ച കടയ്ക്കാവൂര് സ്വദേശിനിയെയും മക്കളെയും സംരക്ഷിക്കാമെന്ന് വാഗ്ദാനം ചെയ്ത് 40,000 രൂപയും ടൂ വീലറും കൈക്കലാക്കി വീട് വാടകയ്ക്ക് എടുത്ത് നല്കാമെന്ന് പറഞ്ഞ് യുവതിയെ കാറില് വിവിധ സ്ഥലങ്ങളില് കൊണ്ടുപോയി പീഡിപ്പിച്ച ശേഷം കടന്ന് കളഞ്ഞ പ്രതി പിടിയില് വാടകവീട് നോക്കാന് എത്തിയ യുവതിയെ സൗഹൃദം നടിച്ച് വിവിധ സ്ഥലങ്ങളില് കാറില് കൊണ്ടുപോയി പീഡിപ്പിച്ച സംഭവത്തില് യുവാവ് അറസ്റ്റില്. രഘുനാഥപുരം സ്വദേശി കടയില് വീട്ടില് ഷാക്കര് 37 ആണ് അറസ്റ്റിലായത്. ഭര്ത്താവ് ഉപേക്ഷിച്ച കടയ്ക്കാവൂര് സ്വദേശിനി എറണാകുളത്ത് ജോലി ചെയ്യുന്ന സഹോദരിയും കുട്ടികളുമായി താമസിക്കുന്നതിന് വാടക വീട് തിരക്കി വടശ്ശേരിക്കോണം ഭാഗത്ത് എത്തിയപ്പോഴാണ് പ്രതിയുമായി സൗഹൃദത്തിലായത്. തുടര്ന്ന് യുവതിയെയും കുട്ടികളെയും സംരക്ഷിക്കാമെന്ന് വാഗ്ദാനം ചെയ്ത് വിവിധ സ്ഥലങ്ങളില് കാറില് കൊണ്ടുപോയി പീഡിപ്പിക്കുകയായിരുന്നു. തുടര്ന്ന് യുവതിയുടെ പക്കല് നിന്ന് 40,000 രൂപയും ടൂ വീലറും കരസ്ഥമാക്കിയ ശേഷം പ്രതി കടന്നു കളയുകയായിരുന്നു. യുവതിയുടെ പക്കല് നിന്ന് തട്ടിയെടുത്ത ടൂ വീലറും പ്രതിയുടെ പേരിലുള്ള കാറും പോലീസ് കണ്ടെടുത്തു. ചടയമംഗലത്തും പരിസരത്തുമായി ഒളിവില് കഴിഞ്ഞ ഷാക്കര് ദളവാപുരത്ത് താമസിക്കുന്ന സഹോദരിയെ കാണാനെത്തിയപ്പോഴാണ് പൊലീസ് പിടികൂടിയത്. തിരുവനന്തപുരം റൂറല് എസ്പി പി.കെ. മധുവിന്റെ നിര്ദേശപ്രകാരം ഡിവൈഎസ്പി പി.നിയാസിന്റെ നേതൃത്വത്തിലുള്ള പൊലീസ് സംഘമാണ് പ്രതിയെ പിടികൂടിയത്.